CELEX: 62019CA0094
Language: hu
Date: 2020-03-11 00:00:00
Title: C-94/19. sz. ügy: A Bíróság (hetedik tanács) 2020. március 11-i ítélete (a Corte suprema di cassazione [Olaszország] előzetes döntéshozatal iránti kérelme) – San Domenico Vetraria SpA kontra Agenzia delle Entrate (Előzetes döntéshozatal – Adózás – Hozzáadottérték-adó (Héa) – 77/388/EGK hatodik irányelv – A 2. és a 6. cikk – Hatály – Adóköteles ügyletek – Ellenszolgáltatás fejében teljesített szolgáltatásnyújtás – Személyzetnek az anyavállalat által a leányvállalathoz történő kirendelése – A leányvállalat által a felmerült költségekre korlátozott visszatérítés)

29.6.2020   
            
            
               HU
            
            
               Az Európai Unió Hivatalos Lapja
            
            
               C 215/18
            
         
      A Bíróság (hetedik tanács) 2020. március 11-i ítélete (a Corte suprema di cassazione [Olaszország] előzetes döntéshozatal iránti kérelme) – San Domenico Vetraria SpA kontra Agenzia delle Entrate
      (C-94/19. sz. ügy) (1)
      
      (Előzetes döntéshozatal - Adózás - Hozzáadottérték-adó (Héa) - 77/388/EGK hatodik irányelv - A 2. és a 6. cikk - Hatály - Adóköteles ügyletek - Ellenszolgáltatás fejében teljesített szolgáltatásnyújtás - Személyzetnek az anyavállalat által a leányvállalathoz történő kirendelése - A leányvállalat által a felmerült költségekre korlátozott visszatérítés)
      (2020/C 215/21)
      Az eljárás nyelve: olasz
      
         A kérdést előterjesztő bíróság
      
      Corte suprema di cassazione
      
         Az alapeljárás felei
      
      
         Felperes: San Domenico Vetraria SpA
      
         Alperes: Agenzia delle Entrate
      
         Az eljárásban részt vesz: Ministero dell’Economia e delle Finanze
      
         Rendelkező rész
      
      A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. cikkének 1. pontját úgy kell értelmezni, hogy azzal ellentétes az olyan nemzeti szabályozás, amelynek értelmében a hozzáadottérték-adó szempontjából nem releváns az anyavállalat által személyzetnek a leányvállalata részére történő olyan kölcsönzése vagy kirendelése, amely csupán az ehhez kapcsolódó költségek visszatérítése ellenében valósul meg, amennyiben egyrészt a leányvállalat által az anyavállalata javára fizetett összegek, másrészt pedig e kölcsön vagy kirendelés kölcsönösen függenek egymástól.
      
         (1)  HL C 182., 2019.5.27.